Aprovat el llistat definitiu del Registre de Demandants d´Habitatge de Titularitat Municipal de Protecció Pública
10 març 2022

## Aprovat el llistat definitiu del Registre de Demandants d´Habitatge de Titularitat Municipal de Protecció Pública10 març 2022Última actualització: 10 març 2022

![](../gestion/img/5a2ea7f25189878138457d01cbe014c32449558c00cc34fdb65c246b4733cca7.jpg)  
  

La regidora d'Habitatge i Regeneració Urbana, **Amparo Victoria Soler**, ha anunciat aquest matí en roda de premsa que ja ha sigut aprovada la llista definitiva i la baremació de sol·licituds admeses i no admeses en la inscripció del **Registre de Demandants d'Habitatge de Titularitat Municipal de Protecció Pública**. Aquest compta actualment amb 216 inscrits i al voltant de 600 sol·licituds amb un termini de presentació indefinit.  
  
El Registre de Demandants naix des de la necessitat de la ciutadania la qual reclama una protecció pública destinada a un lloguer assequible. Així doncs, Gandia és "una de les ciutats valencianes amb major borsa d'habitatges públics"; gestiona 200 habitatges de titularitat municipal i compta amb aproximadament 55 disponibles. "L'Ajuntament ha fet un gran esforç per a reformar habitatges públics de titularitat municipal. És un dels treballs enfocats a reforçar la integració social amb criteris de sostenibilitat i eficiència energètica", ha indicat la regidora.  
  
Gràcies al Pla d'Adquisició d'Habitatge (ADHA) de la Generalitat Valenciana i a altres procedents d'un conveni amb la Sareb de cessió d'ús, que s'incorporen en règim de lloguer a preu assequible, l'Ajuntament de Gandia ha adquirit nous habitatges. Una de les recents incorporacions a la titularitat municipal està formada pels 14 habitatges d'un edifici situat al carrer Padilla en el Grau. Tal com ha explicat la regidora d'Habitatge, la d'ADHA cobreix el 100% dels 1,3 milions d'euros de despesa d'aquesta adquisició.  
  
Gent jove; persones amb capacitats diferents; veïns que han patit desnonaments; famílies monoparentals; dones víctimes de violència masclista... Segons ha assenyalat la regidora, aquest col·lectiu tenen més problemes d'accés a l'habitatge. "Des del Departament tenim el compromís de donar resposta a la realitat social que estem vivint. La principal meta és facilitar l'accés a un habitatge digne als gandians fixant la nostra mirada amb els col·lectius més vulnerables per a no deixar ningú enrere", ha manifestat.

[Twittear](https://twitter.com/share)